Regierungsbezirk Südbaden - Alemannische Wikipedia

# Regierungsbezirk Südbaden

### Us der alemannische Wikipedia, der freie Dialäkt-Enzyklopedy

| Dialäkt: Markgräflerisch (Ebringe)

De Regierigsbezirk Südbade isch mit dr Bildig vum Land Bade-Württeberg anno 1952 als ein vu vier Regierigsbezirke errichtet worre un het s' 1945/46 dur die französisch Militärverwaltig bildet ehemolig Land Bade (Hauptstadt Friburg im Brisgau umfasst). S'zueständig Regierigspräsidium isch doher au z'Friburg im Brisgau igrichtet worre.

Er het demit die historisch as Badisch Oberland bezeichnet Region umfasst, also alli badische Gebiite südlich vu dr alde badische Landeshauptstadt Charlsrueh.

Bi dr Chreisreform, wo zum 1. Jänner 1973 umgsetzt worre isch, hän sich d'Grenze vum Regierigsbezirk erheblich veränderet. S'Regierigspräsidium z'Friburg isch sither au fer Gegende zueständig, wo früeher württebergisch gsi sin. Im Gegezug sin Gebiite in d'Zueständigkait vu dr Regierigspräsidie Tübinge un Karlsrueh abgä worre.

Doher isch d'Bezeichnig vum Regierigsbezirk Südbade in Regierigsbezirk Friburg gänderet worre.

## [ändere] Verwaltigsgliderig

Folgendi Stadtchreise (chreisfreii Städt) un Landchreise hän zum Regierigsbezirk Südbade ghört:

### [ändere] Stadtchreise

Friburg im Brisgau, Bade-Bade, Konstanz (1953 wiider in dr Landchrais Konstanz iglideret)

### [ändere] Landchreise

BH | Bühl
DS | Doneeschinge
EM | Emmedinge
FR | Friburg
NEU | Hochschwarzwald (bis 1956 Landchreis Nöistadt)
KEL | Kehl
KN | Konstanz
LR | Loahr
LÖ | Lörrch
MÜL | Mülle
OG | Offeburg
RA | Rastatt
SÄK | Säckinge
STO | Stocke
ÜB | Yberlinge
VL | Villinge
WT | Waldshuet
WOL | Wolfe

## [ändere] Lueg au

- Regeerigsbezirk Nordbade
- Regeerigsbezirk Nordwürrteberg
- Regeerigsbezirk Südwürtteberg-Hohezollre

Kategorie: Artikel uf Markgräflerisch | Bade-Württeberg

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch